**ΑΝΑΚΟΙΝΩΣΗ ΓΙΑ ΤΗΝ ΤΕΛΕΤΗ ΟΡΚΩΜΟΣΙΑΣ ΣΤΟ ΤΕΦΑΑ - ΠΘ**

Αγαπητοί/ες Διδάκτορες, Μεταπτυχιακοί, Προπτυχιακοί φοιτητές/τριες,

**Σας ενημερώνουμε ότι στο Τμήμα μας θα πραγματοποιηθεί** **Ορκωμοσία δια ζώσης την Τρίτη 29 Μαρτίου 2022 στο Αμφιθέατρο του ΤΕΦΑΑ στις Καρυές Τρικάλων.**

Λόγω των ιδιαίτερων υγειονομικών συνθηκών, με γνώμονα την ασφάλεια των συμμετεχόντων το Πρόγραμμα Τελετής Ορκωμοσίας διαμορφώνεται ως εξής:

Η **πρώτη ομάδα συμμετεχόντων** θα ορκιστεί **στις 11:30 π.μ**. Στην ορκωμοσία αυτή θα συμμετέχου**ν αποκλειστικά οι Διδάκτορες και οι Μεταπτυχιακοί φοιτητές/τριες**

**Ώρα προσέλευσης 11:00 π.μ.**

**Έναρξη Τελετής 11:30 π.μ.**

Η **δεύτερη ομάδα συμμετεχόντων** θα ορκιστεί **στις 13:30 μ.μ**. Στην ορκωμοσία αυτή θα συμμετέχου**ν αποκλειστικά οι Προπτυχιακοί φοιτητές/τριες**

**Ώρα προσέλευσης 13:00 μ.μ.**

**Έναρξη Τελετής 13:30 μ.μ.**

 **Στην Τελετή Ορκωμοσίας μπορούν να παραβρεθούν αποκλειστικά και μόνο έως 3 άτομα ως συνοδοί σε κάθε τελειόφοιτο/η.**

**Η είσοδος των τελειόφοιτων και των συνοδών τους στον χώρο που διεξάγεται η τελετή αποφοίτησης θα πραγματοποιείται κατόπιν επίδειξης:**

* **πιστοποιητικού εμβολιασμού ή**
* **πιστοποιητικού νόσησης (τελευταίων 180 ημερών) ή**
* **βεβαίωσης αρνητικού εργαστηριακού ελέγχου με τη μέθοδο PCR για κορωνοϊό COVID-19, που έχει διεξαχθεί έως εβδομήντα δύο (72) ώρες πριν την προβλεπόμενη ώρα έναρξης της τελετής, ή**
* **βεβαίωσης αρνητικής εξέτασης με τη χρήση ταχείας ανίχνευσης αντιγόνου κορωνοϊού COVID-19 (rapid-test), που έχει διεξαχθεί έως σαράντα οχτώ (48) ώρες πριν την προβλεπόμενη ώρα έναρξης της τελετής,**

**και ταυτόχρονης διενέργειας ελέγχου ταυτοπροσωπίας (με επίδειξη αστυνομικής ταυτότητας).**

 **Κατ’ εξαίρεση είναι δυνατή η είσοδος στην τελετή ανηλίκων ηλικίας τεσσάρων (4) έως και δεκαεπτά (17) ετών κατόπιν διεξαγωγής και δήλωσης αρνητικού αυτοδιαγνωστικού ελέγχου. Στη δήλωση αυτοδιαγνωστικού ελέγχου (self-test) τελευταίου εικοσιτετραώρου των ανήλικων, προβαίνει είτε οποιοσδήποτε γονέας, ακόμα και μη έχων την επιμέλεια, είτε κηδεμόνας. Δεν απαιτείται φυσική παρουσία του γονέα ή κηδεμόνα κατά την επίδειξη της δήλωσης.**

 **Η χρήση μάσκας είναι υποχρεωτική από όλους τους παρευρισκόμενους, σε όλη τη διάρκεια διεξαγωγής της τελετής. Τέλος, η φωτογράφιση χωρίς μάσκα θα πρέπει να πραγματοποιείται σε εξωτερικό χώρο.**

***Οι υποψήφιοι πτυχιούχοι παρακαλούνται* να παραδώσουν:**

* Ακαδημαϊκή ταυτότητα–πάσο (Σε περίπτωση απώλειας ή κλοπής κατατίθεται η δήλωση απώλειας ή κλοπής που έχει υποβληθεί στο Αστυνομικό Τμήμα)
* Απόκομμα λογαριασμού από την κατάθεση στην τράπεζα του ποσού των 4,96 ευρώ εάν επιθυμούν το πτυχίο να εκτυπωθεί σε πάπυρο. **Πρέπει υποχρεωτικά να αναγράφεται το όνομα του υποψήφιου πτυχιούχου** (Αριθ. λογαριασμού της Εθνικής Τράπεζας GR 5801102010000020148061664).

Ευχαριστούμε εκ των προτέρων για τη συνεργασία σας.

 Τρίκαλα 22-3-2022

 Από τη Γραμματεία του Τμήματος